बांग्लादेश में तूफान से हाहाकार, 20 लोगों की मौत, 100 घायल  
बांग्लादेश के पूर्वी हिस्से में एक शक्तिशाली तूफान ने एक दर्जन से अधिक गांवों में हाहाकार मचा दिया। कम से कम 20 लोगों की मौत हो गई और 100 से अधिक घायल हो गए।
बांग्लादेश के पूर्वी हिस्से में आज एक शक्तिशाली तूफान ने एक दर्जन से अधिक गांवों में हाहाकार मचा दिया। कम से कम 20 लोगों की मौत हो गई और 100 से अधिक घायल हो गए।
 
अधिकारियों ने बताया कि तूफान ने 15 मिनट की अवधि में ही ब्रहमनबरिया जिला में हाहाकार मचा दिया। सैकड़ों की संख्या में पेड़ उखड़ गए, टिन की कई छप्परें उड़ गई और मिट्टी के बने दीवार ढह गए।
 
सरकार के जिला प्रशासक नूर मोहम्मद ने बताया कि मृतकों की संख्या फिलहाल 20 है। कम से कम 100 लोग घायल हुए हैं।
 
उन्होंने बताया कि तूफान इतना शक्तिशाली था कि इसने कई मोटरवाहनों और बड़े ट्रकों तक को उलट दिया।
 
कई घायलों को अस्पताल में भर्ती कराया गया है।